സാംസങ് ലോകോത്തര നിലവാരമുള്ള ആര്ട്ടിഫിഷ്യല് ഇന്്റലിജന്സ്, മെഷീന് ലേണിംഗ്, ഡാറ്റാ എഞ്ചിനീയറിംഗ് ലാബ് സജ്ജീകരിച്ചു ഇന്ത്യ : സാംസങ് കര്ണാടകയിലെ ഹുബ്ബള്ളിയിലുള്ള കെഎല്ഇ ടെക്നോളജിക്കല് യൂണിവേഴ്സിറ്റിയില് ലോകോത്തര നിലവാരമുള്ള ആര്ട്ടിഫിഷ്യല് ഇന്്റലിജന്സ്, മെഷീന് ലേണിംഗ്, ഡാറ്റാ എഞ്ചിനീയറിംഗ് ലാബ് സജ്ജീകരിച്ചു. യുവ മില്ലേനിയലുകള്ക്കും ജെന് ഇസഡ് വിദ്യാര്ത്ഥികള്ക്കും ഉയര്ന്നുവരുന്ന മുന്നിര ടെക് മേഖലകളില് ഗവേഷണത്തിനുള്ള അവസരം നല്കുന്ന ഈ സംവിധാനത്തിലൂടെ യഥാര്ത്ഥലോകത്തിലെ പ്രശ്നങ്ങള്ക്ക് പരിഹാരം കണ്ടെത്താനാകും. കര്ണാടകയില് ഈ വിഭാഗത്തില്പ്പെടുന്ന സാംസങ്ങിന്്റെ ആദ്യ സംരംഭമാണിത്. സാംസങ് സ്റ്റുഡന്്റ് ഇക്കോസിസ്റ്റം ഫോര് എഞ്ചിനീയറിംഗ് ഡാറ്റ സീഡ് ലാബില് മൊബൈല് ക്യാമറാ ടെക്, സ്പീച്ച്, ടെക്സ്റ്റ് റെക്കഗ്നിഷന്, മെഷീന് ലേണിംഗ് എന്നീ ഡൊമെയ്നുകളില് പ്രവര്ത്തിക്കുന്ന ബാംഗ്ലൂരിലെ സാംസങ് ആര് ആന്ഡ് ഡി ഇന്സ്റ്റിറ്റ്യൂട്ടിലെ SRIB സീനിയര് എന്ജിനീയര്മാരുടെ സഹായത്തോടെ കെഎല്ഇ ടെക്കിലെ വിദ്യാര്ത്ഥികളും അധ്യാപകരും ഗവേഷണങ്ങളില് ഏര്പ്പെടും. ഇന്ത്യ യുവ മില്ലേനിയലുകളുടെയും ജന് ഇസഡ് പ്രതിഭകളുടെയും കലവറയാണ്. ഇന്ത്യയുടെ ഇന്നൊവേഷന് ഇക്കോസിസ്റ്റത്തെ ജ്വലിപ്പിക്കുന്ന യുവമനസ്സുകളുടെ ഹബ്ബായി മാറാനും, വിദ്യാര്ത്ഥികളെ തൊഴില് സജ്ജമാക്കുന്നതിനുള്ള കഴിവുകള് വികസിപ്പിക്കാനും, വ്യവസായഅക്കാദമിക് സഹകരണത്തെ പ്രോത്സാഹിപ്പിക്കാനും സാംസങ്ങിന്്റെ ഈ ലാബിലൂടെ സാധിക്കുമെന്നാണ് കരുതുന്നത്. ഇത് PoweringDigitalIndia എന്ന സാംസങ്ങിന്്റെ പ്രതിബദ്ധത കൂടുതല് ദൃഢമാക്കും ബംഗളൂരുവിലെ സാംസങ് ആര് ആന്ഡ് ഡി ഇന്സ്റ്റിറ്റ്യൂട്ട് മാനേജിംഗ് ഡയറക്ടര് ദീപേഷ് ഷാ പറഞ്ഞു. സംയുക്ത ഗവേഷണ പ്രോജക്റ്റുകളില് മൂന്നാം നാലാം വര്ഷ ബി.ടെക്, എം.ടെക് വിദ്യാര്ത്ഥികള്ക്കും, കെഎല്ഇ ടെക്കിലെ പിഎച്ച്ഡി വിദ്യാര്ത്ഥികള്ക്കും പങ്കെടുക്കാം. SRIBയിലെ എഞ്ചിനീയര്മാരുമായി ചേര്ന്ന് പേപ്പറുകള് പ്രസിദ്ധീകരിക്കാനും വിദ്യാര്ത്ഥികളെ പ്രോത്സാഹിപ്പിക്കും. സാംസങ് സീഡ് ലാബ് 3,000 ചതുരശ്ര അടിയിലേറെ വിസ്തൃതിയുള്ളതും, വ്യത്യസ്ത ലൈറ്റിംഗ് അവസ്ഥകളില് മള്ട്ടിമീഡിയയില് പരീക്ഷണങ്ങള് നടത്താന് ലൈറ്റിംഗ് ഉപകരണങ്ങളോടു കൂടിയ ഒരു പ്രത്യേക ഡാര്ക്ക് റൂം പോലുള്ള സൗകര്യങ്ങള് ഉള്ളവയുമാണ്. ഇതോടൊപ്പം ടൂളുകള്, ആക്സസറികള്, ഇമേജ് ഗുണനിലവാരം വിശകലനം ചെയ്യുന്ന ഉപകരണങ്ങള് പോലുള്ളവയും സജ്ജീകരിച്ചിരിക്കുന്നു. വലിയ അളവിലുള്ള ഡാറ്റ സംഭരിക്കാനും പ്രോസസ്സ് ചെയ്യാനും ആര്ക്കൈവ് ചെയ്യാനും ഇതിന് ബാക്കെന്ഡ് സജ്ജീകരണവും ഉണ്ട്. ഇന്ന്, നമ്മുടെ ലോകം ഡാറ്റയിലേയ്ക്ക് അധികമായി കേന്ദ്രീകരിച്ചു ക്കൊണ്ടിരിക്കുകയാണ്, അതോടൊപ്പം ആര്ട്ടിഫിഷ്യല് ഇന്റലിജന്സ് കൂടി ചേര്ക്കുമ്ബോള് അത് നമ്മള് ജീവിക്കുന്നതും ജോലി ചെയ്യുന്നതും ബിസിനസ്സ് ചെയ്യുന്നതുമായ രീതികളില് മാറ്റം വരുത്തിക്കൊണ്ടിരിക്കുന്നു. ലോകം അഭിമുഖീകരിക്കുന്ന പ്രശ്നങ്ങള് പരിഹരിക്കാന് SRIB എഞ്ചിനീയര്മാര് നടത്തുന്ന ഗവേഷണ പദ്ധതികള് പഠിക്കാനും, അതില് ജോലി ചെയ്യാനും അവസരം നല്കുന്ന ഒരു മികച്ച സംരംഭമാണ് സാംസങ് സീഡ് ലാബ് ഹുബ്ബള്ളിയിലെ കെഎല്ഇ ടെക്നോളജിക്കല് യൂണിവേഴ്സിറ്റി വൈസ് ചാന്സലര് ഡോ. അശോക് ഷെട്ടാര് പറഞ്ഞു. എല്ലാ വിദ്യാര്ത്ഥികള്ക്കും ഓരോ പ്രോജക്റ്റിന്്റെയും അവസാനം അവരുടെ സംഭാവനയ്ക്കുള്ള സര്ട്ടിഫിക്കറ്റുകള് SRIBയില് നിന്ന് ലഭിക്കും. സാംസങ് PRISM എന്ന വിദ്യാര്ത്ഥികള്ക്കായുള്ള എന്ഗേജ്മെന്റ് പ്രോഗ്രാമിന്റെ ഭാഗമായി എഐ, എംഎല്, ഇന്്റര്നെറ്റ് ഓഫ് തിംഗ്സ്, കണക്റ്റഡ് ഡിവൈസുകള്, 5ജി നെറ്റ്വര്ക്കുകള് തുടങ്ങിയ മേഖലകളിലെ വിവിധ ഗവേഷണ വികസന പദ്ധതികളില് കര്ണാടകയിലെ മികച്ച എഞ്ചിനീയറിംഗ് കോളേജുകളിലുട നീളമുള്ള വിദ്യാര്ത്ഥികളുമായി സാംസങ് സഹകരിച്ച്പ്രവര്ത്തിക്കുന്നു. നിരവധി വിദ്യാര്ത്ഥികള് SRIB എഞ്ചിനീയര്മാരുമായി ചേര്ന്ന് സംയുക്ത പേറ്റന്്റുകള് ഫയല് ചെയ്തത് കഴിഞ്ഞ രണ്ട് വര്ഷങ്ങളിലെ വിജയങ്ങളില് ഒന്നാണ്.The post സാംസങ് ലോകോത്തര നിലവാരമുള്ള ആര്ട്ടിഫിഷ്യല് ഇന്്റലിജന്സ്, മെഷീന് ലേണിംഗ്, ഡാറ്റാ എഞ്ചിനീയറിംഗ് ലാബ് സജ്ജീകരിച്ചു first appeared on MalayalamExpressOnline.